स्थिति की नजाकत को देखते हुए रेटिंग एजेंसी इक्रा ने मण्णपुरम और मुथूट की दीर्घावधि रेटिंग स्थिर से घटाकर नकारात्मक कर दिया है। हालत में यदि सुधार नहीं होता है तो रेटिंग एजेंसियों की गाज बैंकों पर भी गिर सकती है। पड़ताल से स्पष्ट है कि बैंकों द्वारा प्रदत्त गोल्ड लोन के वर्तमान परिस्थितियों में एनपीए होने के प्रबल आसार हैं। इस आधार पर आकलन किया जा सकता है कि पहले से ही एनपीए से निजात पाने में फिसड्डी रही बैंकों के लिए दिल खोलकर बाँटे गये गोल्ड लोन गले में फंसी हड्डी बन सकते हैं।